Vårutstillingen

Vårutstillingen, tidligere kalt Fotografisk Vårutstilling, er en årlig kunstnerjuryert gruppeutstilling som presenterer tendenser i norsk kamerabasert samtidskunst. Vårutstillingen har vært arrangert av Forbundet Frie Fotografer (FFF) siden 1976, og settes sammen av en jury oppnevnt av FFFs generalforsamling. Det er åpen innsending til Vårutstillingen, og alle fotografer og kamerabaserte billedskunstnere i Norge kan søke om deltagelse. 

Den første Vårutstillingen fant sted på Oslo Kunstforening, og siden 1988 har Fotogalleriet vært fast visningssted.

I 2010 inngikk FFF et samarbeid med Bildende Kunstneres Hjelpefond (BKH), om utdeling av BKHs Fotokunstpris til en av de deltagende kunstnere på Vårutstillingen. Prisen på NOK 150.000 (økt fra NOK 100.000 i 2015) har siden vært delt ut hvert år, til kunstneren med det verket som anses som mest betydningsfullt for årets utstilling.

Eksterne lenker 
 Vårutstillingen

Utstillinger
Etableringer i 1976
Fotografi i Norge